ai4bharat/Pralekha huggingface dataset:
ارضیاتی سائنس کی وزارت
مغربی مدھیہ پردیش ،مغربی اترپردیش اور مشرقی راجستھان پر الگ الگ مقامات پر گرج چمک کے ساتھ شدید بارش اور آندھی چلنے کا امکان ہے
بھارت کے محکمہ موسمیات کے نیشنل ویدر فارکاسٹنگ سینٹر کے مطابق:
Saturday05June2021, TimeofIssue:1630hoursIST)
AllIndiaWeatherWarningBulletin
05جون :مغربی مدھی پردیش ،مغربی اترپردیش اور مشرقی راجستھان میں الگ الگ مقامات پر گرج پر گرج،چمک کے ساتھ تیز بارش اور تیز ہوائیں چلنے کی پیش گوئی ہے؛گجرات۔مشرقی مدھیہ پردیش،ویدربھ،چھتیس گڑھ،ہمارچل پردیش،اتراکھنڈ اور مشرقی اترپردیش میں الگ الگ مقامات پر گرج،چمک کے ساتھ شدید بارش اور دھول بھری آندھی  چلنے اور تمل ناڈو،پڈوچیری اور کرائیکل میں الگ الگ مقامات پر گرج چمک کے ساتھ ،بارش ہونے کا امکان ہے۔کیرالہ اور ماہے،لکشدیپ ،کرناٹک ،ساحلی آندھرا پردیش اور ینم،رائلسیما،تلنگانہ،کونکن اور گوا ،وسطی مہاراشٹر،مراٹھواڑہ ،جموں و کشمیر،لداخ،گلگت –بلتستان اور مظفر آباد ،پنجاب،ہریانہ،چنڈی گڑھ اور دہلی،انڈمان –نکوبار جزائر ،سب –ہمالیہ ،مغربی بنگال اور سکیم ،اوڈیشہ ،بہار،جھارکھنڈ،اروناچل پردیش،آسام اور میگھالیہ اور ناگالینڈ ،منی پور،میزورم اور تریپورہ میں گرج چمک کے ساتھ شدید بارش اور تیز ہواؤں کے ساتھ دھول بھری آندھی  چلنے کا کافی امکان ہے۔
مغربی راجستھان کے الگ الگ مقامات پر،ساحلی کرناٹک میں الگ الگ مقامات پر شدید سے بہت شدید بارش ہونے کا خدشہ ہے۔
ساحلی کرناٹک کے چھٹ پٹ مقامات پر شدید سے بہت شدید بارش ہونے ،تمل ناڈو،پڈوچیری اور کرائیکل ،کیرالہ اور ماہے،اندرونی کرناٹک،رائلسیما،لکشدیپ،کونکن اور گوا ،وسطی مہاراشٹر،گجرات ،سب –ہمالیہ علاقے،مغربی بنگال اور سکم ،اروناچل پردیش،آسام اور میگھالیہ اور ناگالینڈ،منی پور،میزورم اور تریپورہ کے الگ الگ مقامات پر شدید بارش کا امکان ہے۔
مغربی –جنوب مغربی اور مغربی وسطی بحیرہ عرب میں تیز ہوائیںچلنے اور جنوبی مہاراشٹر –کرناٹک –کیرالہ کے ساحلوں اور لکشدیپ اور مالدیپ علاقوں میں تیز ہوائیں  چلنے اور شدید بارش کا امکان ہے۔
سمندی ساحلی علاقوں میں ماہی گیروں کو مچھلی پکڑنے کےلئے سمندر میں نہ جانے کی صلاح دی جاتی ہے۔

CLICK HERE
برائے مہربانی مخصوص پیش گوئی اور وارننگ کےلئے موسم ایپ ڈاؤن لوڈ کریں،ایگرومیٹ مشوروں کےلئے میگھدوت ایپ اور بجلی گرنے کی وارننگ کےلئے دامنی ایپ اور ضلع وار وارننگ کےلئے ریاستی ایم سی /آر ایم سی ویب سائٹوں پر جائیں۔
ش ح ۔ا م۔ر ب۔
U:5788
(Visitor Counter : 138
وزارت دفاع
وزیردفاع راج ناتھ سنگھ نے نئی دہلی میں وزارت دفاع کی دن بھر چلنے والی ’ چنتن شیور‘ کی صدارت کی
گھریلو دفاعی مینوفیکچرنگ کے فروغ، سابق فوجیوں کی فلاح و بہبود، مسلح افواج میں مزید اصلاحات اور دیگر تحقیقی اداروں کے ساتھ ڈی آر ڈی او کے زیادہ اشتراک کے لیے کئی اختراعی تجاویز سامنے آئیں
وزیردفاع جناب راج ناتھ سنگھ نے 06 جولائی 2023 کو نئی دہلی میں وزارت دفاع کے ایک روزہ 'چنتن شیور' کی صدارت کی تاکہ گھریلو دفاعی مینوفیکچرنگ میں زیادہ سے زیادہ دیسی ٹیکنالوجی کو بڑھایا جا سکے، بہتر صحت اور پنشن خدمات فراہم کی جا سکیں اور سابق فوجیوں کی بحالی کی جا سکے۔ ڈی آر ڈی او کے زیادہ تعاون کو فروغ دینے، کارکردگی کا آڈٹ، وزارت دفاع کے کام کاج میں زیادہ اثرپزیری لانا اور مختلف اداروں کے مستقبل کا روڈمیپ بنانے سے متعلق کئی اختراعی تجاویز سامنے آئی ہیں۔
وزیردفاع نے دن بھر چلنے والے صلاح و مشورے میں پورے دن حصہ لیا جو چھ اجلاس پر مشتمل تھا، جس میں محکمہ دفاع ، محکمہ دفاعی پیداوار  ، وزارت دفاع  ، فوجی امور کے محکمے  ، سابق فوجیوں کے فلاح و بہبود کا محکمہ  ، دفاعی تحقیق اور ترقی کا ادارہ  کا احاطہ کیا گیا ہے۔
دفاع کے وزیر مملکت جناب اجے بھٹ، چیف آف ڈیفنس اسٹاف جنرل انل چوہان، چیف آف آرمی اسٹاف جنرل منوج پانڈے، دفاعی سیکریٹری جناب گریدھر ارمانے، سیکریٹری  جناب وجے کمار سنگھ، سیکریٹری محکمہ دفاع آر اینڈ ڈی اور چیئرمین۔ ڈی آر ڈی او ڈاکٹر سمیر وی کامت اور وزارت دفاع کے دیگر تمام رینک کے سول اور فوجی افسران نے اس میٹنگ میں شرکت کی۔
ہر محکمے کی طرف سے پریزنٹیشنز پیش کی گئیں جس کے بعد واضح اور آزادانہ خیالات کا تبادلہ ہوا۔
میٹنگ کے بعد ٹویٹ کرتے ہوئے، وزیر دفاع نے کہا: "آج دن بھر جاری رہنے والے 'ایم او ڈی چنتن شیویر' کے دوران وسیع بات چیت ہوئی۔ ہندوستان کی دفاعی صلاحیتوں کو مضبوط بنانے اور ہمارے سابق فوجیوں کی فلاح و بہبود سے متعلق کئی اہم امور پر تبادلہ خیال کیا گیا۔ میں نے تمام متعلقہ محکموں کو ہدایت دی ہے کہ وہ ایک ٹائم باؤنڈ ایکشن پلان تیار کریں اور 15 دنوں کے اندر ایکشن ٹیکن رپورٹ پر پریزنٹیشن دیں۔
وزیر دفاع نے ہدایت دی کہ مختلف مسائل پر تفصیلی کارروائی کی رپورٹ پندرہ دن کے اندر پیش کی جائے تاکہ ان بات چیت کو آگے بڑھایا جا سکے۔
وزارت سیاحت
جناب پرہلاد سنگھ پٹیل اور جناب شیوراج سنگھ چوہان نے آج کھجوراہو میں ’مہاراجہ چھترسال کنوینشن سینٹر‘ کا افتتاح کیا
نئی دہلی، 26 مارچ 2021: سیاحت و ثقافت کے وزیر مملکت  جناب پرہلاد سنگھ پٹیل اور مدھیہ پردیش کے وزیر اعلیٰ جناب شیوراج سنگھ چوہان نے آج کھجوراہو، مدھیہ پردیش میں وزارت سیاحت کی سوادیش درشن اسکیم کے تحت تیار کردہ، کھجوراہو میں واقع مہاراجہ چھترسال کنوینشن سینٹر کا افتتاح کیا۔ مدھیہ پردیش میں سیاحت و ثقافت کی وزیر محترمہ اوشا ٹھاکر، کھجوراہو لوک سبھا حلقہ کے رکن پارلیمنٹ جناب وشنو دت شرما، ٹیکم گڑھ کے رکن پارلیمنٹ جناب وریندر کمار، حمیرپور کے رکن پارلیمنٹ پشپیندر سنگھ چندیل، سکریٹری ، حکومت ہند جناب اروند سنگھ؛ پرنسپل سکریٹری  ، حکومت ہند، جناب شیو شیکھر شکلا، وزارت سیاحت، حکومت ہند کی ایڈشنل ڈائرکٹر جنرل محترمہ روپیندر برار، اور حکومت ہند اور مدھیہ پردیش کی ریاستی حکومت کے دیگر عہدیداران و افسران نے اپنی شرکت سے اس تقریب کو زینت بخشی۔
اس موقع پر خطاب کرتے ہوئے جناب پرہلاد سنگھ پٹیل نے کہا کہ ہمیں بھارت کی مختلف ریاستوں میں مشہور سیاحتی مقامات کو ترقی دینی ہوگی، لیکن اس کے ساتھ ساتھ ہمیں اپنی قدیم ثقافت کی بھی حفاظت کرنی ہوگی۔ مرکزی حکومت اور ریاستی حکومت کو ان نئے سیاحتی مقامات کو ترقی دینے کے لئے مل جل کر کام کرنا ہوگا تاکہ ان کا رکھ رکھاؤ صحیح طریقے سے کیا جا سکے۔ ہم سب کو اپنے سیاحتی مقامات کے تئیں اپنی ذمہ داری کو سمجھنا ہوگا۔ ہم اپنی لوک سنسکرتی یا روایتی ثقافت کے تحفظ کے لئے بھی مدد فراہم کریں گے۔ قدیم ڈھانچوں اور یادگاری عمارتوں کی اپنی خود کی سائنسی اہمیت ہوتی ہے۔
مدھیہ پردیش کے وزیر اعلیٰ جناب شیوراج سنگھ چوہان نے مرکزی حکومت کی مدد سے ریاست میں تمام تر سیاحتی مقامات کی ترقی میں ریاستی حکومت کی جانب سے مکمل تعاون کی یقین دہانی کرائی۔ انہوں نے ریاست میں متعدد سیاحتی مقامات کی ترقی میں ریاست حکومت کے ذریعہ کیے گئے اقدامات کے بارے میں بتایا۔ انہوں نے یہ بھی کہا کہ وزیر اعظم جناب نریندر مودی کی اہل رہنمائی میں ریاست میں متعدد سیاحتی مقامات کو ترقی دی جا رہی ہے۔
یونیسکو عالمی ورثہ کھجوراہو اپنے پرکشش مندروں کی وجہ سے سیاحوں کی توجہ حاصل کرتا ہے۔ اس میں مزید ایک اضافہ مہاراجہ چھترسال کنوینشن سینٹر کھجوراہو سے ہوا ہے جو زبردست سہولتوں سے آراستہ ہے، اور یہ مقام آپ کی تمام تر کاروباری ضرورتوں کو پورا کرے گا۔ آپ اس کنوینشن سینٹر میں میٹنگ، کانفرنس منعقد کرکے اپنی کارپوریٹ تقریبات کو زبردست طور پر کامیاب بنائیں۔ بنیادی ڈھانچے اور تمام تر جدید سہولتوں سے آراستہ یہ کنوینشن سینٹر پرسکون ماحول اور سجاوٹ کے ساتھ چھوٹی اور بڑی کارپوریٹ ضیافتوں کے اہتمام کے لئے ایک محفوظ مقام ہے۔
اپنے پیشہ وارانہ امور انجام دینے کے ساتھ ساتھ آپ ان خوبصورت مندروں کا دورہ بھی کر سکتے ہیں جو اپنے فن تعمیر اور تاریخی حیثیت کے لئے دنیا بھر میں مشہور ہیں۔ کیمپس کا مکمل ڈھانچہ اور خدمات ماحولیات دوست عمارت رہنماخطوط کے مطابق تیار کیے گئے ہیں۔ اعلیٰ کاکردرگی کے حامل یو وی مزاحمت والے اور گرمی روکنے والے گلاس استعمال کیے گئے ہیں ؛ مؤثر توانائی کے حامل ایچ وی اے سی سسٹم کی تنصیب کی گئی ہے، مؤثر توانائی کی حامل ایل ای ڈی لائٹیں استعمال کی گئی ہیں۔ کنوینشن ہال کا مجموعی رقبہ 14880 مربع فٹ ہے۔ سلائڈنگ فولڈنگ پارٹیشن کی تنصیب کے بعد اس کی پانچ دیواروں میں ذیلی تقسیم کی جا سکتی ہے۔ کھجوراہو شہر میں تقریباً 1400 کمروں پر مشتمل انوینٹوری ہے۔ عالمی ورثہ ہونے کی وجہ سے، کھجوراہو میں ایسے ماہر گائیڈس موجود ہیں جو انگریزی اور ہندی زبان کے علاوہ دیگر غیر ملکی زبانوں میں بھی مہارت رکھتے ہیں۔
ماحولیات، جنگلات اور موسمیاتی تبدیلی کی وزارت
چیتوں کے بارے میں جائزہ ، پیش رفت ، نگرانی اورمشاورت کے مقصد سے چیتا پروجیکٹ سے متعلق قائمہ کمیٹی تشکیل دی گئی ہے ،یہ کمیٹی مدھیہ پردیش کے محکمہ جنگلات اور این ٹی سی اے کے لئے چیتوں کی بازآبادکاری کی غرض سے تشکیل دی گئی
چیتوں کے تحفظ سے متعلق قومی اتھارٹی یعنی نیشنل ٹائیگر کنزرویشن اتھارٹی  نے مدھیہ پردیش سرکار کے ایڈیشنل چیف سکریٹری کے ساتھ ایک میٹنگ میں کیے گئے فیصلے کے مطابق چیتا کے بارے میں ایک قائمہ کمیٹی تشکیل دی ہے۔ چیتا ٹاسک فورس کے بارے میں 22 ستمبر 2022 کو ایون یعنی اسی نمبر کے اوایم کے سپرسیشن میں،جنگلات اورایس ایس کے ڈی جی، کی سربراہی میں یہ میٹنگ منعقد کی گئی ۔
مذکورہ کمیٹی کے ارکان حسب ذیل ہیں:
- چیئرمین ،ڈاکٹر راجیش گوپال، سکریٹری جنرل، گلوبل ٹائیگر فورم، نئی دہلی
- رکن ،جناب آر این مہروترا، سابق پرنسپل چیف کنزرویٹر آف فاریسٹ اینڈ ایچ او ایف ایف/سی ڈبلیو ایل ڈبلیو، راجستھان
- رکن ، جناب پی آر سنہا، سابق ڈائریکٹر، وائلڈ لائف انسٹی ٹیوٹ آف انڈیا، دہرادون
- رکن این ٹی سی اے :ڈاکٹر ایچ ایس نیگی ، سابق اے پی سی سی ایف وائلڈ لائف
- رکن این ٹی سی اے :ڈاکٹر پی کے ملک، وائلڈلائف انسٹی ٹیوٹ میں سابق فیکلٹی
- رکن :جناب جی ایس راوت، سابق ڈین، وائلڈ لائف انسٹی ٹیوٹ آف انڈیا/ ممبر وائلڈلائف انسٹی ٹیوٹ سوسائٹی، دہرادون
- رکن :محترمہ متل پٹیل سماجی کارکن، بانی وچارتا سمودے سمرتھن منچ، احمد آباد
- رکن :پرنسپل چیف کنزرویٹر آف فاریسٹ  اور چیف وائلڈ لائف وارڈن، مدھیہ پردیش
- رکن :پروفیسر قمر قریشی، سائنسدان، وائلڈ لائف انسٹی ٹیوٹ آف انڈیا، دہرادون
- رکن :انسپکٹر جنرل، این ٹی سی اے ، نئی دہلی
- رکن کنوینر:جناب سبورنجن سین، اے پی سی سی ایف- وائلڈ لائف
چیتوں سے متعلق بین الاقوامی ماہرین کا مشاورتی پینل :
- پروفیسر ایڈرئین ٹورڈیف، ویٹرنری وائلڈ لائف یعنی مویشیوں کے ماہرڈاکٹر، جنوبی افریقہ کی یونیورسٹی آف پریٹوریا،میں جنگلی حیات سے متعلق سائنس کی فیکلٹی
- ڈاکٹر لوری مارکر، سی سی ایف، نامیبیا
- ڈاکٹر اینڈریو جان فریزر، فارم اولیون بوش، جنوبی افریقہ۔
- مسٹر. ونسنٹ وین ڈین مروے: منیجر، چیتا میٹا پاپولیشن پروجیکٹ، دی میٹا پاپولیشن انیشیٹو، جنوبی افریقہ
ٹاسک فورس کے حوالے کی شرائط درج ذیل ہیں:
مدھیہ پردیش کے محکمہ جنگلات اور این ٹی سی اے کو چیتے کی بازآبادکاری کا جائزہ لینے، پیشرفت، نگرانی اور مشورہ دینے کے لیے۔
 چیتا کے رہنے کی جگہوں کو ماحولیاتی سیاحت کے لیے کھولنا اور اس سلسلے میں ضوابط تجویز کرنا۔
 کمیونٹی انٹرفیس یعنی برادری کے ساتھ بات چیت اورتبادلہ خیال نیز پروجیکٹ کی سرگرمیوں میں ان کی شمولیت کے بارے میں تجاویز۔
 اسٹیئرنگ کمیٹی یعنی قائمہ کمیٹی دو سال کی مدت کے لیے نافذ ہوگی اور ضرورت پڑنے پر فیلڈ وزٹ یعنی اپنے میدان عمل کا دورہ کرنے کے علاوہ ہر ماہ کم از کم ایک اجلاس منعقد کرے گی۔
 کمیٹی کبھی بھی اور ضرورت پڑنے پر کسی بھی ماہر کو مشورے کے لیے مدعو کر سکتی ہے۔
مشورے کے لیے چیتوں سے متعلق بین الاقوامی پینل سے مشورہ کیا جائے گا یا کسی خاص ضرورت کے مطابق ہندوستان آنے کی دعوت دی جائے گی۔
 ماحولیات، جنگلات اور موسمیاتی تبدیلی کی وزارت کی این ٹی سی اے مذکورہ کمیٹی کے کام میں سہولت فراہم کرے گی۔
غیر سرکاری اراکین کے سفری اخراجات اور دیگر حادثاتی اخراجات موجودہ قواعد وضوابط کے مطابق این ٹی سی اے برداشت کرے گا۔
امور صارفین، خوراک اور عوامی تقسیم کی وزارت
خریف مارکیٹنگ سیزن 21۔2020 کے دوران
ایم ایس پی آپریشن
چھ لاکھ سے زائد کاشتکاروں سے 69.5 ایل ایم ٹی دھان خریدی گئی
کم از کم امدادی قیمت کے تحت مجموعی طور پر 13128.12 کروڑ روپئے کی ادائیگی کی گئی
نئی دہلی، 16 اکتوبر 2020: خریف مارکیٹنگ سیزن  21۔2020 کافی پہلے شروع ہو چکا ہے۔ حکومت کے ذریعہ اپنی موجودہ ایم ایس پی اسکیموں کے مطابق کاشتکاروں سے کم از کم امدادی قیمت پر خریف 21۔2020 فصلوں کی خریداری کا عمل گذشتہ برسوں کی طرح ہی جاری ہے۔
|
|
فوڈ کارپوریشن آف انڈیا نے دیگر سرکاری ایجنسیوں کے ساتھ مل کر موجودہ خریف مارکیٹنگ سیزن  21۔2020 کے دوران مؤرخہ 15 اکتوبر 2020 تک مختلف ریاستوں اور مرکز کے زیر انتظام علاقوں کے 6.09 لاکھ کاشتکاروں سے 69.53 لاکھ میٹرک ٹن دھان کی خریداری کی ہے۔ ان میں پنجاب، ہریانہ، اترپردیش، تمل ناڈو، اتراکھنڈ، چنڈی گڑھ، کیرالا اور جموں و کشمیر کے کاشکار شامل ہیں۔ اب تک کی کل ایم ایس پی ادائیگی 13128.12 کروڑ روپئے کے بقدر رہی ہے۔
|
|
اس کے علاوہ ریاستوں سے حاصل ہوئیں تجاویز کی بنیاد پر تمل ناڈو، کرناٹک، مہاراشٹر، تلنگانہ، گجرات، ہریانہ، اترپردیش، اوڈیشہ، راجستھان اور آندھرا پردیش سے خریف مارکیٹنگ سیزن 2020 کے لئے 41.67 لاکھ میٹرک ٹن دالیں اور تلہن کی خرید کو بھی منظوری دی گئی۔ اس کے علاوہ آندھرا پردیش، کرناٹک، تمل ناڈو اور کیرالا سے 1.23 لاکھ میٹرک ٹن کھوپرا  کی خرید کے لئے بھی منظوری دی گئی ہے۔ اگر فصل کٹائی کی مشتہر شدہ مدت کے دوران متعلقہ ریاستوں اور مرکز کے زیر انتظام علاقوں میں بازار کی شرح ایم ایس پی سے نیچے چلی جاتی ہے تو ریاست کی نوڈل ایجنسیوں کے توسط سے مرکزی نوڈل ایجنسیوں کے ذریعہ ان ریاستوں اور مرکز کے زیر انتظام علاقوں کو قیمت تعاون اسکیم  کے تحت دالوں، تلہن اور کھوپرے کی خرید کی تجاویز کی حصولیابی پر بھی منظوری دی جائے گی، تاکہ سال 21۔2020 کے لئے اعلان شدہ کم از کم امدادی قیمت پر درج رجسٹر کاشتکاروں سے راست طور پر ان فصلوں کے ایف اے کیو گریڈ کی خریداری کی جا سکے۔
مؤرخہ 15 اکتوبر 2020 تک سرکار نے اپنی نوڈل ایجنسیوں کے توسط سے 723.79 میٹرک ٹن مونگ اور اڑد کی خریداری ایم ایس پی قیمتوں پر کی ہے۔ اس طرح تمل ناڈو، مہاراشٹر اور ہریانہ کے 681 کاشتکاروں کو 5 کروڑ 21 لاکھ روپئے کی آمدنی ہوئی ہے۔ اسی طرح سے 5089 میٹرک ٹن کھوپرا  کی خریداری کرناٹک اور تمل ناڈوں سے کی گئی ہے۔ اس دوران 3961 کاشتکاروں کو کم از کم امدادی قیمت پر فائدہ بہم پہنچاتے ہوئے 52 کروڑ 40 لاکھ روپئے کی ادائیگی کی گئی ہے۔ کھوپرا اور اُڑد کی فصل کے لئے، زیادہ تر اہم ریاستوں میں ایم ایس پی پر یا اس سے زائد شرح پر ادائیگی کی جا رہی ہے۔ متعلقہ ریاستوں اور مرکزی کے زیر انتظام علاقوں کی حکومتیں خریف دالوں اور تلہن کے تعلق سے آمد کی بنیاد پر متعلقہ ریاستوں کے ذریعہ تاریخ سے خرید شروع کرنے کے لئے ضروری انتظام کر رہی ہیں۔
|
|
|
|
|
|
خریف مارکیٹنگ سیزن 21۔2020 کے دوران بیج کپاس کی خریداری یکم اکتوبر سے شروع ہوگئی تھی اور کاٹن کارپوریشن آف انڈیا کے ذریعہ 15 اکتوبر 2020 تک کم از کم امدادی قیمت کے تحت 118064 گانٹھوں کے لئے 24001 کاشتکاروں کو مستفید کرتے ہوئے 33353.62 لاکھ روپئے کے بقدر کی ادائیگی کی گئی ہے۔
|
|
وزارت آیوش
مقامی روایتی دواؤں کا فروغ
آیوش کے وزیر جناب سربا نند سونووال نے آج راجیہ سبھا میں ایک تحریری جواب میں بتایا کہ ناٹ ایسٹرن انسٹی ٹیوٹ آف فاک میڈیسن  صحت کی دیکھ بھال کی خدمات میں شناخت اور انضمام کے لیے سائنسی طور پر شفا یابی کے روایتی طور طریقوں کی دستاویز سازئ اور توثیق کر رہا ہے۔ اس کے علاوہ، یہ روایتی شفا دینے والوں کو ان کے متعلقہ ڈومین میں تصدیق کر رہا ہے اور تصدیق شدہ روایتی شفا دینے والوں کا ایک پول بھی بنا رہا ہے۔ روایتی علاج کرانے والے حال ہی میں متعارف کرائے گئے آیوش ہیلتھ اینڈ ویلنس سنٹر میں شامل ہیں۔
حکومت نے 2012 میں روایتی فاک میڈیسن اور صحت کے طور طریقوں کی منظم ڈھنگ سے تحقیق، دستاویز سازی اور توثیق کے لئے این ای آئی اے ایف ایم آر قائم کیا تھا۔ وزارت نے انسٹی ٹیوٹ کا نام جولائی 2021 میں بدل کر نارتھ ایسٹرن انسٹی ٹیوٹ آف آیوروید اور فاک میڈیسن ریسرچ رکھ دیا ہے۔
آیوروید سائنسز میں تحقیق کے لئے مرکزی کونسل  جو آیوش کی وزارت کے تحت ایک خود مختار ادارہ ہے، اپنے 14 انسٹی ٹیوٹس کے ذریعہ 14 ریاستوں اور 8 انسٹی ٹیوٹس کے ذریعہ 8 ریاستوں میں ٹرائبل ہیلتھ کیئر ریسرچ پروگرام  کے ذریعہ لوگوں اور طبقات میں رائج صحت کی مقامی روایات کی دستاویز سازی اور توثیق کررہا ہے۔
حکومت کو ’روایتی ہٹ‘ کی تشکیل کے تصور کے بارے میں علم نہیں ہے البتہ این ای آئی اے ایف ایم آر نے ملک گیر سطح پر علاج کرانے والوں کو جمع کرنے کا آغاز کیا ہے۔ اہلیت اور بیداری پیدا کرنے کے لیے شفا دینے والوں کے درمیان کنکلیو وقتاً فوقتاً منعقد کیے جاتے ہیں۔
۔۔۔۔۔۔۔۔۔۔۔ ۔
ش ح۔ح ا ۔ن ا۔
U-14275
(Visitor Counter : 59
ماحولیات، جنگلات اور موسمیاتی تبدیلی کی وزارت
مشن لائف آن لائن گرین ٹاک سیریز گیان وگیان اور ہم
مشن لائف بیداری پروگرام کے ایک حصے کے طور پر، ماحولیات، جنگلات اور آب و ہوا کی تبدیلی کی وزارت 06 کے تحت کام کرنے والا نیشنل میوزیم آف نیچرل ہسٹری 6 سے 10 فروری 2023 تک پانچ روزہ آن لائن گرین ٹاک سیریز "گیان وِگیان اور ہم" کا انعقاد کر رہا ہے۔ پروگرام 6 فروری کو شروع ہوا، جس میں بڑی تعداد میں دیہات جمال پور اور فاضل پور با دلی  کی ڈیجیٹل لائبریریوں کے طلبہ ملک بھر کے دیگر طلبہ کے ساتھ حصہ لے رہےہیں۔ شہرت یافتہ تحقیقی اداروں کے سائنس دان ٹاک پیش کررہے ہیں جس کے بعد بچوں کے ساتھ بات چیت کی جارہی ہے۔ اس پروگرام کا مقصد ماحولیات سے متعلق اہم معاملات کے بارے میں بیداری پیدا کرنا ہے۔
۔۔۔۔۔۔۔۔۔۔
ش ح۔ اگ۔ ن ا۔
U-1379
(Visitor Counter : 65
وزارت خزانہ
ڈی آر آئی نے گجرات کی پیپاواو بندرگاہ پر 395 کلوگرام دھاگہ ضبط کیا جو ہیروئن پر لپٹا ہوا تھا
منشیات کے سمگلنگ سنڈیکیٹ پر ڈی آر آئی کی کارروائی کے نتیجے میں جنوری سے دسمبر 2021 کے درمیان 3,300 کلو گرام سے زیادہ ہیروئن، 3,300 کلو گرام کوکین اور 230 کلو گرام چرس پکڑی گئی
نئی دہلی، 29 اپریل، 2022/ ڈی آر جی آئی اور اے ٹی ایس گجرات کی طرف سے مشترکہ طور پر انٹیلی جنس معلومات کی بنیاد پر کام کرتے ہوئے اے ٹی ایس 4، گجرات کے عہدیداروں کی موجودگی میں گجرات کی پیپاواو بندرگاہ پر ڈی آر جی آئی کی طرف سے ایک کنٹینر کا معائنہ کیا جا رہا تھا۔ کنٹینر کا کل وزن 9760 کلو گرام تھا، جس پر شک ہو گیا۔ 24 اپریل کو تلاشی کے دوران چار مشتبہ تھیلے ملے جن میں 365 کلو گرام افیون /ہیروئن موجود تھی۔ علاقائی فارینسک سائنس لیبارٹری نے اس کی جانچ کی اور اسے اس میں افیون ملی۔
پیپاواو بندرگاہ پربرآمد کی گئی ہیروئن ، جو دھاگے میں جذب کی گئی تھی
منشیات کی سمگلنگ سنڈیکیٹ نے ہیروئن میں بھیگے ہوئے مکسچر سے اون نکالنے کے لیے خصوصی اقدامات کیے، جسے بعد میں ایک تھیلے میں پیک کر دیا گیا۔ ان تھیلوں کو دوسرے تھیلوں میں روئی کے دھاگوں کے ساتھ بھیجا گیا تھا، تاکہ وہ حکام کی نظر میں نہ آئیں۔ اس سلسلے میں جرم کے اس طریق کار میں اس بات کی ضرورت ہوتی ہے کہ دھاگوں میں ملا کر رکھی گئی ہیروئن کو الگ کیا جائے۔ ڈی آر آئی کے ذریعے این ڈی پی ایس قانون 1985 کی شقوں کے تحت جانچ اور ضبط کیے جانے کی کارروائی جاری ہے۔
سال 2021 میں ہیروئن ، کوکین، چرس اور نفسیات پر اثر ڈالنے والے مادے جیسی خاطر خواہ نشیلی اشیاء برآمد کی گئی تھیں۔ جنوری سے دسمبر ، 2021 کے درمیان 3300 کلوگرام ہیروئن، 320 کلو گرام کوکین اور 230 کلو گرام چرس برآمد کی گئی تھیں۔
میتھم پیٹامائن گولیاں جو ایک گاڑی کی ایندھن کی ٹنکی سے برآمد کی گئیں
جنوری 2022 سے خاطر خواہ کوششوں کے خاطر خواہ نتائج برآمد ہوئے ۔ ستمبر 2021 میں مندرا بندرگاہ میں ایک کھیپ سے 3000 کلوگرام ہیروئن اور اپریل ، 2022 میں کاندلا بندرگاہ پر 205 کلو گرام ہیروئن برآمد کی گئی۔ فروری اور مارچ ، 2022 میں ڈی آر آئی کے افسران نے دو کیس درج کیے۔ اور نئی دلی کے تغلق آباد میں کارگو کنٹینر سے ہیروئن برآمد کی گئی۔ پہلے کیس میں 34.7 کلوگرام ہیروئن ، چار کنٹینر سے برآمد ہوئیں اور دوسرے کیس میں 2.4 کلو گرام ہیروئن انار کے رس کی کھیپ سے برآمد ہوئی۔
کاندلا بندرگاہ پر برآمد کی گئی ہیروئن
جرائم پیشہ افراد نے بھارت – میانما سرحد سے یابا اور ہیروئن جیسی منشیات اور بھارت – نیپال سرحد سے چرس بھارت میں داخل کرنے کی کوشش کی۔ ڈی آر آئی افسران نے ان سرحدوں سے اس طرح کی بہت سی کھیپیں ضبط کیے جو گاڑیوں کے اندر چھپا کر رکھی گھی تھی۔ پچھلے دو مہینوں میں ڈی آر آئی نے تین مقدمات درج کیے ہیں ۔ ان مقدمات کا تعلق 3.7 کلو گرام کوکین سے ہے جو کیپسول کی شکل میں بھارت لائی جا رہی تھی ۔ اس کے علاوہ ایئرپورٹ کسٹمز نے کئی کیسز درج کیے ہیں جو ڈی آر آئی کی طرف سے فراہم کردہ خفیہ معلومات پر مبنی ہیں۔ ان میں تقریباً 17.90 کلو گرام ہیروئن 10.4.2022 کو آئی جی آئی ہوائی اڈے سے پکڑی گئی جسے کینیا انتظامیہ کا ایک افسر لا رہا تھا۔
ہوائی اڈے پر مسافروں سے برآمد کیے گئے ہیروئن سے بھرے ہوئے کیپسول
ایسے ہوائی مسافر وں کی تعداد بڑھتی جا رہی ہے جو مختلف طریقوں سے ڈی آر آئی کے افسران کو دھوکہ دینے کی کوشش کرتے ہیں۔ ان طریقوں میں ہیروئن کو سامان میں لیمینیٹ کر کے رکھا جاتا ہے۔ جو آنکھوں سے نظر نہیں آتیں۔
وزارت خزانہ
محترمہ نرملا سیتا رمن نے مالی استحکام اور ترقیاتی کونسل  کی 22ویں میٹنگ کی صدارت کی
نئی دہلی، 28 مئی 2020 ۔ خزانہ اور کارپوریٹ امور کی مرکزی وزیر محترمہ نرملا سیتا رمن نے آج نئی دہلی میں مالی استحکام اور ترقیاتی کونسل  کی 22ویں میٹنگ کی صدارت کی۔
اس میٹنگ میں خزانہ اور کارپوریٹ امور کے وزیر مملکت جناب انوراگ ٹھاکر اور ریزرو بینک آف انڈیا کے گورنر جناب شکتی کانت داس نے شرکت کی۔ ان کے علاوہ جناب اجے بھوشن پانڈے، فائیننس سکریٹری / سکریٹری محکمہ محصولات، جناب ترون بجاج، سکریٹری محکمہ اقتصادی امور، جناب دیباشیش پانڈا، سکریٹری محکمہ مالی خدمات، جناب اجے پرکاش ساہنی، سکریٹری وزارت الیکٹرانکس و اطلاعاتی ٹیکنالوجی، جناب انتیجی سری نواس، سکریٹری وزارت کارپوریٹ امور، ڈاکٹر کرشنا مورتی وی۔ سبرامنین، اعلیٰ اقتصادی مشیر، جناب اجے تیاگی، چیئرپرسن سکیورٹیز اینڈ ایکسچینج بورڈ آف انڈیا ، جناب سبھاش چندر کھونٹیا، چیئرپرسن انشورینس ریگولیٹری اینڈ ڈیولپمنٹ اتھارٹی آف انڈیا ، جناب سبراتم بندواپادھیائے، چیئرپرسن پنشن فنڈ فنڈ ریگولیٹری اینڈ ڈیولپمنٹ اتھارٹی  اور ڈاکٹر ایم ایس ساہو، چیئرپرسن انسالوینسی اینڈ بینکرپٹسی بورڈ آف انڈیا  اور حکومت ہند نیز مالی شعبے کے ریگولیٹروں کے دیگر سینئر افسران بھی میٹنگ میں موجود تھے۔
میٹنگ کے دوران موجودہ عالمی اور گھریلو وسیع تر اقتصادی صورت حال، مالی استحکام اور کمزوریوں سے متعلق امور، بینکوں اور دیگر مالی اداروں کو درپیش اہم معاملات کے ساتھ ساتھ ریگولیٹری اور پالیسی جاتی تدابیر، این بی ایف سی / ایچ ایف سی / ایم ایف آئی کی لیکویڈٹی / دیوالیہ پن سے متعلق امور نیز دیگر متعلقہ امور کا جائزہ لیا گیا۔ اس کے علاوہ کونسل کی میٹنگ کے دوران بازار میں اپنے استحکام، گھریلو سطح پر وسائل جمع کرنے اور سرمائے کی آمد سے متعلق امور پر بھی تبادلہ خیال کیا گیا۔
کونسل نے یہ بات نوٹ کی کہ کووڈ-19 کی وبا سے متعلق بحران عالمی مالی نظام کے استحکام کے لئے ایک سنگین خطرہ ہے، کیونکہ بحران کا ممکنہ حتمی اثر اور معیشت میں بہتری کے آغاز کا وقت فی الحال غیریقینی ہے۔ ویسے تو اس وبا کے منفی اثرات کو قابو میں رکھنے کے مقصد سے کئے گئے فیصلہ کن مالی اور خزانے کے امور سے متعلق فیصلہ کن اقدامات سے مختصر مدت میں سرمایہ کاروں کے جذبے میں استحکام آیا ہے، تاہم حکومت اور سبھی ریگولیٹرس کے ذریعے مالی صورت حال پر مسلسل چوکس نگاہ رکھنے کی ضرورت ہے، جو وسط مدتی اور طویل مدتی مالی کمزوریوں کو سامنے لاسکتی ہے۔ حکومت اور ریگولیٹرس کی کوشش مالی بازاروں میں بدنظمی کے طویل دور سے بچنے پر مرکوز ہیں۔
کونسل نے معیشت میں نئی جان پھونکنے میں مدد کرنے کے لئے حالیہ مہینوں میں حکومت اور ریگولیٹرس کے ذریعے کئے گئے متعدد اقدامات کو نوٹ کیا۔ حکومت اور آر بی آئی نے مالی نقصان کو پہلے سے ہی محدود رکھنے کے لئے متعدد فسکل اور مانیٹری اقدامات کا اعلان کیا ہے اور وہ آگے بھی مالی اداروں کی لیکویڈٹی اور سرمایے سے متعلق ضرورتوں کی تکمیل کا سلسلہ جاری رکھیں گے۔
کونسل نے ایف ایس ڈی سی کے ذریعے پہلے کئے گئے فیصلے پر اراکین کی جانب سے اٹھائے گئے اقدامات کا بھی جائزہ لیا۔
وزارت دفاع
بندیل کھنڈ میں دفاعی پیداوار راہداری
نئی دہلی،08؍ جولائی، وزیر خزانہ نے اپنی بجٹ تقریر  میں ملک میں 2 دفاعی صنعتی راہداری قائم کرنے کا اعلان کیا تھا۔ بعد ازاں وزیراعظم نے سرمایہ کاروں کی چوٹی کانفرنس 2018 کے اپنے افتتاحی خطاب میں اعلان کیا تھا کہ ان 2 دفاعی صنعتی راہداریوں میں سے ایک کا قیام اترپردیش میں کیا جائے گا۔ اس کے بعد اترپردیش دفاعی راہداری کے لئے 6 مقامات ، آگرہ، علی گڑھ، چترکوٹ، جھانسی، کانپوراورلکھنؤ کی شناخت کی گئی۔ اترپردیش کے مختلف مقامات پر شراکت داروں کی 6 مشاورتی میٹنگوں کا انعقاد کیا گیا۔
11؍اگست 2018کو منعقدہ علی گڑھ کی میٹنگ کے دوران 3700کروڑروپے سے زائد کی سرمایہ کاری کا اعلان اترپردیش راہداری کے لئے کیاگیا۔
مزید براں آرڈیننس فیکٹری بورڈ  جےایس سی روسون بورن ایکپورٹ اور جے ایس سی کنسرن کلاشنکوف  کے ساتھ ایک مشترکہ ملکیت کی کمپنی انڈو-رشین رائفلز پرائیویٹ لمیٹیڈ  کو اترپردیش کے امیٹھی میں وزیراعظم جناب نریندرمودی کے ذریعے مارچ 2019 میں قوم کے نام وقف کیا گیا۔ مشترکہ ملکیت کی اس کمپنی کے ذریعے رائفل اے کے-203 اور ہندوستان میں اس کی ترمیم شدہ شکل کی پیداوار کم از کم 7.50 لاکھ رائفل کی جاتی ہے۔ مزید براں حکومت نےایک کنسلٹینٹ کی تقرری کی ہے، جو کہ دفاعی راہداری کے لئے تفصیلی پروجیکٹ پر کام کر رہے ہیں۔
دفاع کے وزیر مملکت جناب شری پدیسونائک نے آج راجیہ سبھا میں ڈاکٹر اشوک باجپئی کے ذریعے پوچھے گئے ایک سوال کے تحریری جواب میں یہ اطلاع فراہم کی۔
م ن۔م ع ۔ک ا
U- 2921
(Visitor Counter : 27